OpenLLM-France/wikimedia huggingface dataset:
# KOSANBA

KOSANBA és una societat científica dedicada a l'estudi del vodú haitià.

## Fundador

L'organització va ser fundada l'any 1997 al Center for Black Studies Research de la Universitat de Califòrnia, Santa Bàrbara, en aquells moments sota la direcció de Claudine Michel, que és actualment el director executiu de KOSANBA.
Tretze estudiosos es van reunir per a un col·loqui sobre el vodú haitià titulat The Spirit and The Reality: Vodou and Haití del 25 al 26 d'abril de 1997. En acabar les jornades, van decidir institucionalitzar els seus esforços a través d'una nova associació sota el nom El Congrés de Santa Bàrbara. Utilitzant el nom crioll haitià per al congrés (kóngre) amb el San- i Ba- de Santa Bàrbara, va néixer l'abreviatura KOSANBA.

## Col·loquis celebrats

Segons la seva declaració, KOSANBA "proposa tenir un impacte en la política cultural haitiana, així com en altres mesures i polítiques que afecten la República d'Haití... El Congrés creu que el vodú juga i continuarà jugant un paper important en el gran esquema del desenvolupament d'Haití i en els àmbits socioeconòmic, polític i cultural. El desenvolupament, quan és real i reeixit, sempre prové de la modernització de les tradicions ancestrals, ancorades en les riques expressions culturals d'una nació."
KOSANBA es reuneix cada dos anys. El seu col·loqui del 13 al 17 de juliol de 2009 es va celebrar a Mirebalais, Haití, coincidint amb el pelegrinatge de Saut-d'Eau. Després del terratrèmol de 2010, KOSANBA no es va reunir fins al 2013. El seu desè col·loqui es va celebrar del 18 al 20 d'octubre d'aquell any a la Universitat Harvard. L'onzè col·loqui va tenir lloc a Mont-real del 21 al 25 d'octubre de 2015, i el dotzè a Nova Orleans de l'1 al 3 de novembre de 2017. El 2019, l'associació va celebrar el seu tretzè col·loqui al Forum for Scholars and Publics de la Universitat de Duke a Durham, Carolina del Nord.
L'actual presidenta de l'associació és Yanique Hume, professora d'Estudis Culturals, Universitat de les Índies Occidentals, Campus de Cave Hill. La seva antecessora fou LeGrace Benson, actualment directora del projecte d'investigació sobre les arts d'Haití.

## Referències

* ↑ Okpewho, Isidore. The New African Diaspora. Indiana University Press, 2009, p. 315. ISBN 978-0-253-22095-0.
* ↑ «KOSANBA homepage». Arxivat de l'original el 2019-04-22. [Consulta: 21 desembre 2021].
* ↑ «KOSANBA Declaration». Arxivat de l'original el 2019-04-22. [Consulta: 21 desembre 2021].
* ↑ «KOSANBA Events». Arxivat de l'original el 2019-04-22. [Consulta: 21 desembre 2021].
# Kōsei Saitō

Kōsei Saitō (斎藤 光正, Saitō Kōsei, 17 de juliol de 1932 - 25 de novembre de 2012) va ser un director de cinema japonès. És conegut per dirigir la pel·lícula Sengoku jieitai (G.I. Samurai).

## Filmografia selecta
### Cinema

* Shayō no Omokage aka The Lonely Life (1967) (primer treball com a a director)
* Sannin no Onna Yoru no Chō aka Night Butterflies (1967)
* Onna no Iji (1971)
* Akumaga kitarite fue wo fuku (1979)
* G.I. Samurai (1979)
* Ninja Wars (1982)
* Tsumiki Kuzushi (1983)
* Kizudarake no Kunshō (1986)

### Televisió

* Taiyō ni Hoero!
* Oretachino Tabi (1976)
* Lone Wolf and Cub (Segona temporada)
* Choshichiro Edo Nikki (1983-1991)
* Unmeitōge (1993)
* Kumokiri Nizaemon (1995)
* Sèrie Mito Kōmon
* Sengoku Jieitai: Sekigahara no Tatakai (2006)
* Chushingura Sono Otoko Ōishi Kuranosuke (2010)

## Referències

* ↑ «Kōsei Saitō». allcinema. [Consulta: 10 agost 2017].
* ↑ «斎藤光正氏が死去 映画監督». Nihon Keizai Shimbun, 26-11-2012. [Consulta: 4 juliol 2021].
* 1 2 «斎藤光正監督、中村雅俊ら惜別熱唱». デイリー, 26-11-2012. [Consulta: 4 juliol 2021].
* ↑ «Shayō no Omokage». eiga.com. [Consulta: 3 desembre 2021].
# Raïssa Gorokhóvskaia

Raïssa Gorokhóvskaia (Moscou, 12 de febrer de 1932 - Moscou, 26 de juliol de 2020) fou una saltadora russa, que va competir sota bandera soviètica durant les dècades de 1950 i 1960.
El 1956 va prendre part en els Jocs Olímpics d'Estiu de Melbourne, on fou novena en la prova del palanca de 10 metres del programa de salts. Quatre anys més tard, als Jocs de Roma, fou cinquena en la mateixa prova.
Durant la seva carrera va prendre part en quatre edicions del Campionat d'Europa de natació, on guanyà una medalla de plata en la prova de palanca del de 1958. A nivell nacional guanyà nombrosos campionats soviètics de salts.
Després de retirar-se de les competicions, el 1969, Gorokhovskaya va treballar durant 40 anys com a fisioterapeuta en un internat de Moscou per a nens amb paràlisi cerebral, discapacitat que també patia el seu fill gran. Des de 1992 va competir en la categoria màster, guanyant 15 títols europeus i mundials de salts.

## Referències

* 1 2 «Ушла из жизни Гороховская Раиса Петрова» (en rus). Arxivat de l'original el 2021-03-21. [Consulta: 26 desembre 2021].
* ↑ «Olympedia – Raisa Gorokhovskaya». [Consulta: 26 desembre 2021].
* ↑ «European Swimming Championships (Men)». [Consulta: 28 juliol 2020].
* ↑ «ГОРОХОВСКАЯ Раиса Петровна | Российские спортсмены и специалисты | Спортивная Россия» (en rus). [Consulta: 26 desembre 2021].
* ↑ День рождения Раисы Гороховской Arxivat 2012-12-23 at Archive.is. krystal.org.ua
* ↑ Раиса Гороховская: В Сиднее победили наши «львы». bmsi.ru (2010-03-03)
* ↑ Раиса Гороховская: «Прыжки в воду – спорт смелых». swimmingmasters.ru
# Tommaso Marchesi

Tommaso Marchesi (Lisboa (Portugal), 7 de març, 1773 – Bolonya (Itàlia), 6 de juny, 1852), fou un compositor, director d'orquestra i organista italià.
Era el germà petit del famós castrat Luigi Marchesi.

## Biografia

Marchesi va néixer a Lisboa, de pare trompetista, però va estudiar a Bolonya amb Stanislao Mattei, després es va incorporar a l'"Accademia Filarmonica" (Maestro al cemballo i Direttore della musica, és a dir, director d'orquestra). L'any 1808 va fundar l'"Accademia dei Concordi", una mena d'associació Haydn, que durant els seus dos anys d'existència va produir La Création i Les Saisons, dos oratoris de Joseph Haydn, creats conjuntament el maig de 1811. Rossini va ser el clavecinista i líder del conjunt. Durant els assajos i el concert, Marchesi per la seva banda va dirigir La Création.
Com a compositor, Marchesi va deixar una simfonia per a instruments de vent, concerts per a piano i orgue, però sobretot música sacra, per a la missa (Kyrie, Gloria, Credo), salms, una vintena d'himnes, així com només cantates, àries i melodies, la majoria dels quals van quedar inèdits.
Entre els seus estudiants de composició hi havia el compositor d'òpera Giovanni Pacini.

## Referències

* 1 2 3 4 Grove 2001
* ↑ Un livret de 1819 [archive] lors d'un concert de La Création de Haydn.
* ↑ (en) Richard Osborne, Rossini [archive], Oxford University Press, 2007 p. 9.
* ↑ Stendhal, Vie de Rossini [archive]. Stendhal confond Tommaso et son frère Luigi.

## Bibliografia

* (anglès) Elizabeth Forbes, The New Grove Dictionary of Music and Musicians (editat per Stanley Sadie): Marchesi, Tommaso, Londres, Macmillan, segona edició, 29 vols. 2001, 25000 p. (ISBN 978-0-19-517067-2, llegiu en línia [arxiu])
# Jacinto Vera

Jacinto Vera y Durán (Oceà Atlàntic, 3 de juliol de 1813 – Pan de Azúcar, 6 de maig de 1881) va ser un sacerdot catòlic uruguaià, vicari apostòlic entre 1859 i 1878 i el primer bisbe de Montevideo entre 1878 i 1881.

## Biografia

Nascut a Oceà Atlàntic, Vera era fill d'immigrants canaris que viatjaven cap a l'Uruguai. El 1841 va ser ordenat sacerdot a Buenos Aires pel bisbe d'aquella ciutat, Mon. Mariano José de Escalada. Més endavant seria nomenat vicari apostòlic de l'Uruguai el 1859. Sis anys després ocuparia el càrrec de bisbe de Megara.
El 13 de juliol de 1878 va ser nomenat primer bisbe de Montevideo. Va fundar el primer Seminari de Montevideo. Va morir el 1881 a Pan de Azúcar, al departament de Maldonado.
El barri de Jacinto Vera, a Montevideo, porta el seu nom. El poble de San Jacinto, al departament de Canelones, també porta aquest nom en memòria seva.

## Referències

* ↑ Família Morquio-Yéregui
* ↑ Mons. Jacinto Vera y Durán (Catholic Hierarchy)
* ↑ Història de les Illes Canàries - Consultat el 12 de febrer de 2012 (castellà)
* ↑ Julio Sánchez Rodríguez. «Jacinto Vera Durán, Primer Obispo de Montevideo (I) (º 185)» (en castellà). [Consulta: 12 febrer 2012].

## Enllaços externs

* Article sobre Mons. Jacinto Vera Arxivat 2009-05-17 a Wayback Machine. (castellà)
* Bisbes i arquebisbes de Montevideo Arxivat 2008-02-16 a Wayback Machine. (castellà)
# Tomiichi Murayama

Tomiichi Murayama (村山 富市 Murayama Tomiichi, 3 de març de 1924) és un polític japonès que va exercir de 81è primer ministre del Japó, des del 30 de juny de 1994 fins a l'11 de gener de 1996.
Va ser líder del Partit Social Demòcrata del Japó (fins a 1996 el Partit Socialista del Japó) i després de gairebé 50 anys d'hegemonia del Partit Liberal Democràtic, des de l'època de Tetsu Katayama, va ser el primer socialista que es convertia en Primer Ministre japonès. És reconegut per haver llegit el discurs «En ocasió del cinquantè aniversari de la fi de la guerra», on es va disculpar públicament per les atrocitats dels japonesos durant la Segona Guerra Mundial.
# 261 aC

El 261 aC va ser un any del calendari romà prejulià. Durant la República i l'Imperi Romà, era conegut com a any del consolat de Flac i Cras (o també any 493 ab urbe condita). L'ús del nom «261 aC» per referir-se a aquest any es remunta a l'alta edat mitjana, quan el sistema Anno Domini va ser el mètode de numeració dels anys més comú a Europa.

## Esdeveniments
### Àsia Menor

* Inici del regnat d'Antíoc II Theós. El seu pare, Antíoc I Soter, ha mort en una batalla contra els gàlates, i el fill fa la pau amb Pèrgam i amb Egipte, acordant de mantenir cadascú els seus territoris.

### Antiga Roma

* Aquest any són elegits cònsols Luci Valeri Flac i Tit Octacili Cras.
* Durant aquest any de la Primera Guerra Púnica, el Senat Romà decideix conquerir tota Sicília i ordena la construcció d'una flota de guerra, que serà efectiva l'any següent (260 aC). Els romans sostenen una guerra de desgast contra els cartaginesos, i amb una tàctica d'assetjament, els cònsols aconsegueixen capturar les ciutats de l'interior de Sicília, mentre els púnics conserven els ports. Al centre de l'illa, Roma no aconsegueix ocupar Mitístraton.
* Batalla d'Agrigent, el primer enfrontament a gran escala de la Primera Guerra Púnica. Romans i cartaginesos s'enfronten a la població siciliana d'Agrigent després d'un llarg setge que havia començat l'any anterior (262 aC).

### Índia

* L'emperador de l'Índia Aixoka emprèn la conquesta més sagnant del seu regnat i conquereix el Regne de Kalinga (actualment Orissa). Deporta cent cinquanta mil persones, i en la batalla es conten cent mil morts. Aquesta conquesta li origina grans remordiments, i es converteix al budisme. Envia missioners budistes al sud-est asiàtic i a Occident (Egipte, Orient Mitjà i Grècia). Aplica una política religiosa conciliadora i proclama que totes les religions són dignes de respecte.

## Necrològiques

* Mort d'Antíoc I Soter, rei de l'Imperi Selèucida, en un enfrontament amb els gàlates. El succeeix el seu fill Antíoc II Teos.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Poliè el Macedoni. Estratagemes, VIII, 50
* ↑ Polibi. Història, I, 20
* ↑ Diodor de Sicília. Biblioteca històrica, XXIII, 9
* ↑ Polibi. Història, I, 17-19
* ↑ Smith, Vincent Arthur. Asoka: the buddhist emperor of India. Oxford: Clarendon, 1920, p. 16.
* ↑ Justí. Justini Historiarum Philippicarum, XII, 2
# Pietro Bianchi

Pietro Bianchi (Milà, 5 de març de 1883 – Milà, 1 de juliol de 1965) va ser un gimnasta artístic italià, que va competir a començament del segle xx.
El 1912 va prendre part en els Jocs Olímpics d'Estocolm, on va guanyar la medalla d'or en la prova del concurs complet per equips del programa de gimnàstica. En la prova individual acabà en sisena posició.
Vuit anys més tard, un cop finalitzada la Primera Guerra Mundial, va disputar els Jocs d'Anvers, on revalidà la medalla d'or en el concurs complet per equips.
Bianchi també guanyà tres medalles en diferents Campionats del Món de gimnàstica artística.

## Referències

* 1 2 3 «Pietro Bianchi Olympic Results». sports-reference.com. Arxivat de l'original el 15 de desembre 2012. [Consulta: 28 agost 2016].
# Lorenzo Mangiante

Lorenzo "Renzo" Mangiante (Brescia, 14 de març de 1891 – Curitiba, Paraná, Brasil, 16 de juny de 1936) va ser un gimnasta artístic italià, que va competir a començament del segle xx. Era germà del també gimnasta Giovanni Mangiante.
El 1912 va prendre part en els Jocs Olímpics d'Estocolm, on va guanyar la medalla d'or en la prova del concurs complet per equips del programa de gimnàstica.
Vuit anys més tard, un cop finalitzada la Primera Guerra Mundial, va disputar els Jocs d'Anvers, on revalidà la medalla d'or en el concurs complet per equips.

## Referències

* 1 2 «Renzo Mangiante Olympic Results». sports-reference.com. Arxivat de l'original el 15 de desembre 2012. [Consulta: 29 agost 2016].
* ↑ Lorenzo Mangiante a databaseolympics.com
# Christian Hansen

Christian Marius Hansen (Fredericia, Dinamarca Meridional, 24 de setembre de 1891 – Copenhaguen, 13 de juny de 1961) va ser un gimnasta artístic danès que va competir a començaments del segle xx.
El 1908 va prendre part en els Jocs Olímpics de Londres, on fou quart en la el concurs complet per equips del programa de gimàstica.
Quatre anys més tard, als Jocs Olímpics d'Estocolm, va guanyar la medalla de bronze en el Concurs per equips, sistema lliure del programa de gimnàstica.

## Referències

* 1 2 «Christian Hansen Olympic Results». sports-reference.com. Arxivat de l'original el 25 de maig 2009. [Consulta: 24 setembre 2016].
* ↑ Perfil a databaseolympics.com
# Marius Hansen

Marius Hansen (Dinamarca, 27 de setembre de 1890 - Dinamarca, 5 de maig de 1980) va ser un gimnasta artístic danès que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de bronze en el Concurs per equips, sistema lliure del programa de gimnàstica.

## Referències

* ↑ «Marius Hansen Olympic Results». sports-reference.com. Arxivat de l'original el 13 de desembre 2012. [Consulta: 24 setembre 2016].
* ↑ Perfil a databaseolympics.com
# Hartmann Bjørnsen

Alfred Hartman Bjørnson (Stavanger, 2 de febrer de 1889 – Stavanger, 25 de setembre de 1974) va ser un gimnasta artístic noruec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla d'or en el concurs per equips, sistema lliure del programa de gimnàstica.

## Referències

* ↑ «Hartman Bjørnson Olympic Results». sports-reference.com. Arxivat de l'original el 15 de desembre 2012. [Consulta: 26 setembre 2016].
* ↑ Perfil a databaseolympics.com
# Nils Voss

Nils Knutsen Voss (Voss, Hordaland, 22 de febrer de 1886 – Sandnes, 7 d'octubre de 1969) va ser un gimnasta artístic noruec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla d'or en el concurs per equips, sistema lliure del programa de gimnàstica.

## Referències

* ↑ «Nils Voss Olympic Results». sports-reference.com. Arxivat de l'original el 17 de desembre 2012. [Consulta: 27 setembre 2016].
* ↑ Perfil a databaseolympics.com
# Oluf Pedersen

Oluf Kristian Edvin Pedersen (Copenhaguen, 14 de març de 1878 – Copenhaguen, 8 de març de 1917) va ser un gimnasta artístic danès que va competir a començaments del segle xx.
El 1906 va prendre part en els Jocs Intercalats d'Atenes, on va guanyar la medalla de plata en la prova del concurs per equips del programa de gimnàstica.
El 1912, als Jocs Olímpics d'Estocolm va guanyar la medalla de bronze en el concurs per equips, sistema lliure del programa de gimnàstica

## Referències

* 1 2 «Kristian Pedersen Olympic Results». sports-reference.com. Arxivat de l'original el 16 de desembre 2012. [Consulta: 29 setembre 2016].
* ↑ Perfil a databaseolympics.com
# Per Bertilsson

Per Daniel Bertilsson (Drängsered, Hylte, Comtat de Halland, 4 de desembre de 1892 – Göteborg, 18 de setembre de 1972) va ser un gimnasta artístic suec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla d'or en el concurs per equips, sistema suec del programa de gimnàstica.

## Referències

* ↑ «Per Bertilsson Olympic Results». sports-reference.com. Arxivat de l'original el 21 de juliol 2015. [Consulta: 6 octubre 2016].
* ↑ Perfil a databaseolympics.com
# Benkt Norelius

Benkt Rudolf Norelius (Umeå, 26 d'abril de 1886 – Linköping, 30 de novembre de 1974) va ser un gimnasta artístic suec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla d'or en el concurs per equips, sistema suec del programa de gimnàstica.

## Referències

* ↑ «Benkt Norelius Olympic Results». sports-reference.com. Arxivat de l'original el 5 de març 2016. [Consulta: 16 octubre 2016].
* ↑ Perfil a databaseolympics.com
* ↑ Benkt Norelius. Swedish Olympic Committee
# John Sörenson

John Emil Sörenson (Malmö, 15 de setembre de 1889 – Lidingö, 25 d'octubre de 1976) va ser un gimnasta artístic suec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla d'or en el concurs per equips, sistema suec del programa de gimnàstica.
Vuit anys més tard, un cop superada la Primera Guerra Mundial, va prendre part en els Jocs d'Anvers, on repetí la medalla d'or en el concurs per equips, sistema suec del programa de gimnàstica.

## Referències

* 1 2 «John Sörenson Olympic Results». sports-reference.com. Arxivat de l'original el 31 de gener 2012. [Consulta: 16 octubre 2016].
* ↑ Perfil a databaseolympics.com
* ↑ John Sörenson Arxivat 2013-05-15 a Wayback Machine.. Swedish Olympic Committee
# Yngve Stiernspetz

Yngve Stiernspetz (Eksjö, Småland, 27 d'abril de 1887 – Lidingö, 4 d'abril de 1945) va ser un gimnasta artístic suec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla d'or en el concurs per equips, sistema suec del programa de gimnàstica.
Després de graduar d'una escola secundària es va allistar a l'artilleria sueca. El 1925 fou ascendit a capità, i dos anys més tard esdevingué cap del regiment d'artilleria de Småland. El 1931 va ser guardonat amb l'Orde de l'Espasa.

## Referències

* 1 2 «Yngve Stiernspetz Olympic Results». sports-reference.com. Arxivat de l'original el 17 d’abril 2020. [Consulta: 16 octubre 2016].
* ↑ Perfil a databaseolympics.com
* ↑ Yngve Stiernspetz. Swedish Olympic Committee
# George Falcke

George Falcke (Boston, Massachusetts, 2 de març de 1891 – Copenhaguen, 1 de febrer de 1979) va ser un gimnasta artístic danès que va competir a començaments del segle xx. Era el besavi de la patinadora Cathrine Grage.
El 1912 va prendre part en els Jocs Olímpics d'Estocolm, on va guanyar la medalla de plata en el concurs per equips, sistema suec del programa de gimnàstica.

## Referències

* 1 2 «George Falcke Olympic Results». sports-reference.com. Arxivat de l'original el 16 de desembre 2012. [Consulta: 16 octubre 2016].
* ↑ Perfil a databaseolympics.com
# Jens Peter Laursen

Jens Peter Martinus Laursen (Tulstrup, Skanderborg, 1 de gener de 1888 – Frederiksberg, 23 de maig de 1967) va ser un gimnasta artístic danès que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de plata en el concurs per equips, sistema suec del programa de gimnàstica.

## Referències

* ↑ «Jens Peter Martinus Laursen Olympic Results». sports-reference.com. Arxivat de l'original el 15 de desembre 2012. [Consulta: 20 octubre 2016].
# Marius Lefèvre

Marius Ludvig Lefèvre (Odense, 4 de maig de 1885 – Gentofte, 14 de març de 1958) va ser un gimnasta artístic danès que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de plata en el concurs per equips, sistema suec del programa de gimnàstica.

## Referències

* ↑ «Marius Lefevre Olympic Results». sports-reference.com. Arxivat de l'original el 16 de desembre 2012. [Consulta: 20 octubre 2016].
# Thor Jensen

Thor Andreas Marius Jensen (Kragerø, Telemark, 4 de juny de 1880 – Lillestrøm, Skedsmo, Akershus, 9 de desembre de 1976) va ser un gimnasta noruec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de bronze en el concurs per equips, sistema suec del programa de gimnàstica, com a membre de l'equip noruec.

## Referències

* ↑ «Thor Jensen Olympic Results». sports-reference.com. Arxivat de l'original el 5 de novembre 2012. [Consulta: 30 gener 2017].
# Johannes Pedersen

    No s'ha de confondre amb el seu company d'equip als Jocs Olímpics d'Estiu de 1912 Hans Pedersen o amb Hans Eiler Pedersen, un altre gimnasta danès.
Johannes Pedersen (Kimmerslev, Køge, Regió de Selàndia, 26 d'abril de 1892 – Roskilde, Regió de Selàndia, 17 de gener de 1982) va ser un gimnasta artístic danès que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de plata en el concurs per equips, sistema suec del programa de gimnàstica.

## Referències

* ↑ «Johannes Pedersen Olympic Results». sports-reference.com. Arxivat de l'original el 16 de desembre 2012. [Consulta: 12 juliol 2017].
# Giorgio Zampori

Giorgio Zampori (Milà, 4 de juny de 1887 – Breno, 7 de desembre de 1965) va ser un gimnasta artístic italià que va competir a començaments del segle xx.
El 1912 va prendre part en els Jocs Olímpics d'Estocolm, on disputà dues proves del programa de gimnàstica. En el concurs per equips guanyà la medalla d'or, mentre en el concurs complet individual fou quart.
Vuit anys més tard, un cop finalitzada la Primera Guerra Mundial, va disputar els Jocs d'Anvers. En ells guanyà la medalla d'or en el concurs complet per equips i el concurs complet individual del programa de gimnàstica.
El 1924, a París, disputà els seus tercers i darrers Jocs. En ells disputà nou proves del programa de gimnàstica i tornà a guanyar la medalla d'or en el concurs complet per equips per tercera vegada consecutiva. Alhora, també guanyà la medalla de bronze en la prova de les barres paral·leles, mentre en les altres proves tingué un paper més discret.
Al Campionat del Món de gimnàstica artística va guanyar quatre medalles d'or, una de plata i tres de bronze.

## Referències

* 1 2 3 4 «Giorgio Zampori Olympic Results». sports-reference.com. Arxivat de l'original el 31 de gener 2010. [Consulta: 26 octubre 2017].
# Adolfo Tunesi

Adolfo Tunesi (Cento, 27 d'agost de 1887 - Bolonya, 29 de novembre de 1964) va ser un gimnasta artístic italià, que va competir a començament del segle xx.
El 1912 va prendre part en els Jocs Olímpics d'Estocolm, on va guanyar la medalla d'or en la prova del concurs complet per equips i la de bronze en la prova del concurs individual del programa de gimnàstica.

## Referències

* ↑ «Adolfo Tunesi Olympic Results». sports-reference.com. Arxivat de l'original el 18 de desembre 2012. [Consulta: 9 desembre 2017].
* ↑ Perfil a olympic.org
# Nictibi alablanc

El nictibi alablanc (Nyctibius leucopterus) és una espècie d'ocell de la família dels nictíbids (Nyctibiidae) propi de la conca amazònica.
És un ocell amb 30 - 38 cm de llargària i colors molt críptics. Presenta una taca blanca a la base de les ales, visible quan alça el vol.
Viu a la selva humida dels Estats brasilers de Roraima i est d'Amazones, i la zona propera de Guyana. També hi ha petites poblacions a Perú i la Guaiana Francesa.

## Referències

* ↑ «Nictibi alablanc». Cercaterm. TERMCAT, Centre de Terminologia. Rev. 20/02/2021(català)
* ↑ Fitxa de Nyctibius leucopterus a Wiki Aves Rev. 23/11/2013 (portuguès)
* ↑ Fitxa de Nyctibius leucopterus a Infonatura Rev: 23/11/2013 (anglès)